open-index/open-wikipedia-markdown huggingface dataset:
Henrich Korutánsky

**Henrich Korutánsky** (* 1265, † 2. apríl 1335) bol tirolský gróf a korutánsky vojvoda (ako Henrich VI.) v rokoch 1295 – 1335, poľský a český kráľ (v rokoch 1306 a 1307 – 1310), syn gorického grófa Menharda II. a Alžbety Bavorskej. 

## Po smrti posledného Přemyslovca
Počas poľského ťaženia kráľa Václava III. v roku 1306 bol Henrich ako zemský hajtman poverený správou českého kráľovstva. Po zavraždení posledného Přemyslovca sa mu ako manželovi najstaršej dedičky rodu Přemyslovcov a najvážnejšiemu kandidátovi na uprázdnený český trón črtala perspektíva českého panovníka. S jeho voľbou vyslovili súhlas i české stavy. Svojou pomalosťou však poskytol priestor rímskemu kráľovi Albrechtovi I. Habsburskému, aby udelil Čechy v léno svojmu synovi Rudolfovi, ktorý bol v októbri 1306 zvolený českým kráľom (ako Rudolf I.) Henrich s manželkou bol nútený utiecť do Tirolska.

## Na kráľovskom tróne
O rok nato však Rudolf zomrel a časť českej šľachty uznala dedičské práva Anny Přemyslovnej, Henrichovej manželky, a 15. augusta 1307 zvolila Henricha za českého a titulárneho poľského panovníka. 

Jeho vláda však nebola úspešná. Bol slabým panovníkom, ktorý nemal oporu v rímskom cisárovi ako jeho predchodca; nedokázal zabrániť upevňovaniu pozícií českej šľachty ani jej rastúcemu nepriateľstvu s nemeckým patricijátom. Výsledkom bolo vytvorenie vplyvnej skupiny šľachty, ktorá presadila uznanie dedičného práva ďalšej Přemyslovny, Anninej sestry Elišky a ponúkla jej ruku spolu s českým trónom Jánovi Luxemburskému.

Nový panovník vyhnal Henricha Korutánskeho z krajiny. Ten sa však napriek tomu svojho titulu českého kráľa nevzdal až do konca života a dokonca ho použil v roku 1314 ako kurfirstský hlas pri voľbe nemeckého kráľa.

## Rodinné pomery
Henrich Korutánsky bol celkom trikrát ženatý. 

Jeho prvou manželkou sa začiatkom roku 1306 stala Anna Přemyslovna (* 1290 – † 1313), najstaršia dcéra českého kráľa Václava II. a Guty Habsburskej. Manželstvo ostalo bezdetné.

Druhou manželkou sa po smrti Anny v roku 1313 stala Adleyta Braunschweinská (* okolo 1300 – † 1320), dcéra brunšvíckeho vojvodu Henricha I. Z tohto manželstva sa narodili dve dcéry. Vzhľadom na to, že staršia Adleyta bola prehlásená za menejcennú, stala sa mladšia dcéra Margita (* 1318 – † 1369), súdobými kronikármi nelichotivo prezývaná Maultasch (t. j. Pyskatá), jedinou dedičkou korutánsky dŕžav. V roku 1330 sa stala manželkou Jána Henricha, druhorodeného syna českého kráľa Jána Luxemburského.

Tretí raz sa Henrich oženil v roku 1328 s Beatrix Savojskou (* ? – † 1331), najmladšou dcérou savojského grófa Amadea V. a jeho druhej manželky Márie Brabantskej. Toto manželstvo rovnako ako prvé ostalo bezdetné.

## Panovnícke pomery

Kategória:Narodenia v 1265
Kategória:Úmrtia v 1335
Kategória:Vládcovia Česka
Tibet (autonómna oblasť)

**Tibet** (, ) je oblasť v Ázii, ktorá leží na plošine v severovýchodných Himalájach. Je to autonómna oblasť Čínskej ľudovej republiky a ide o tradičnú vlasť tibetského ľudu, ako aj ďalších etnických skupín. Tibet je najvyššia oblasť na svete, s priemernou nadmorskou výškou .

Tibet sa po niekoľkých neúspešných protestoch stal autonómnou oblasťou v roku 1959 a rozdelil sa na dve provincie. V ekonomike Tibetu prevláda hospodárstvo, aj keď hlavnú úlohu posledné desaťročia zohráva aj cestovný ruch. V Tibete prevláda ako náboženstvo najviac tibetský budhizmus, navyše je tu aj bönizmus, čo bolo domorodé náboženstvo, ešte pred príchodom budhizmu. Na tomto území sa nachádzajú aj rôzne kresťanské a moslimské menšiny. Tibetský budhizmus mal značný vplyv aj na kultúru, umenie a festivaly. Tibetská architektúra odráža čínske a indické vplyvy. Základné potraviny v Tibete sú pečený jačmeň, jačie mäso a maslový čaj.

## Ďalšia literatúra
* 
* 

## Pozri aj
* Tibet (historické územie)
* Dejiny Tibetu

## Iné projekty

Kategória:Autonómne oblasti v Číne
Superunknown

***Superunknown*** je štvrtý album skupiny Soundgarden.

## Zoznam skladieb
# „Let Me Drown“ (Chris Cornell) – 3:51
# „My Wave“ (Cornell, Kim Thayil) – 5:11
# „Fell on Black Days“ (Cornell) – 4:42
# „Mailman“ (Matt Cameron, Cornell) – 4:25
# „Superunknown“ (Cornell, Thayil) – 5:06
# „Head Down“ (Ben Shepherd) – 6:08
# „Black Hole Sun“ (Cornell) – 5:17
# „Spoonman“ (Cornell) – 4:06
# „Limo Wreck“ (Cameron, Cornell, Thayil) – 5:47
# „The Day I Tried to Live“ (Cornell) – 5:19
# „Kickstand“ (Cornell, Thayil) – 1:33
# „Fresh Tendrils“ (Cameron, Cornell) – 4:16
# „4th of July“ (Cornell) – 5:08
# „Half“ (Shepherd) – 2:14
# „Like Suicide“ (Cornell) – 7:01
# „She Likes Surprises“ (Cornell) – 3:16
#* „She Likes Surprises“

Kategória:Hudobné albumy z 1994
Kategória:Albumy Soundgarden
Marcus Pacuvius

**Marcus Pacuvius** (220-130 pred Kr.) bol rímsky autor tragédii a maliar.

Pacuvius bol synovcom a žiakom Ennia, ktorý prvý urobil z tragédie významný žáner v rímskom prostredí. Pacuvius pokračoval v jeho šľapajach a v období od Enniovej smrti (169 pred Kr.) do nástupu ďalšieho významného tragika, Lucia Accia (okolo roku 140 pred Kr.), bol jediným činným autorom tragédii v Ríme. Podobne ako Ennius, mal oskánsko-grécke korene, aj keď už patril k rímskym občanom. Narodil sa v meste Brundisium, ktorá sa stalo rímskou dŕžavou len v roku 244 pred Kr., a jeho latinčina nikdy nedosiahla čistoty, akou sa honosili Naevius alebo Plautus. Vďaka svojmu strýkovi sa v Ríme pripojil k vyššej triede a tešil sa priazni rodu Scipionov.

Pacuvius sa preslávil tiež ako maliar. Podľa Plínia Staršieho jestvovala jeho maľba v Herkulovom chráme na *[[Forum Boarium]]*.

Pacuvius tvoril až do veku 80 rokov, kedy uviedol na javisku hru súčasne so svojim mladým pokračovateľom, vtedy 30-ročným, Acciom. Posledné roky života strávil v ústraní v Tarente. Podľa podania Aula Gellia ho tu navštívil Accius na ceste do provincie Asie, aby mu predčítal drámu *Atreus*. Ide s najväčšou pravdepodobnosťou iba o povesť, podobne ako v prípade Caecilia a Terentia. Aulus Gellius uvádza aj Pacuviov epitaf, ktorý si údajne zložil sám a ktorý chváli za jednoduchosť a vážnosť.

## Dielo
Na rozdiel od Ennia alebo Plauta, Pacuvius nebol príliš plodný autor. Vieme o dvanástich tragédiach zaoberajúcich sa látkou z trójskeho cyklu: *Antiope*, *Teucer*, *Armorum iudicium* (Spor o zbrane), *Dulorester* (Otrok Orestés), *Chryses*, *Niptra* (Kúpeľ), *Hermiona*, *Iliona*, *Atalanta*, *Medus*, *Pentheus* a *Periboea*. Pacuvius je aj autor jednej praetexty *Paulus* oslavujúcej víťazstvo Lucia Aemilia Paulla Macedonica v bitke pri Pydne (168 pred Kr.).

Zdá sa, že Cicero, ktorý sa na Pacuvia často odvoláva, ho považoval za najvýznamnejšieho rímskeho tragika. Úryvky citované Ciceronom ukazujú, že dramatik v svojej tvorbe polemizoval o etike aj o prírodných zákonitostiach, a že pochyboval o náboženstve v podobe, v akej jestvovalo v rímskom štáte. Pacuvius bol v tomto ohľade predchodcom básnika a filozofa Lucretia. Pacuviove hry pomohli rozviť latinský jazyk ako nástroj vhodný nielen pre filozofické úvahy, ale aj pre rečníctvo a historiografiu. Dramatikova invencia viedla k tomu, že sa u Pacuvia objavujú gramatické a štylistické novotvary, ktoré si vzal na mušku veľký satirik Gaius Lucilius aj neskorší autor satír Persius.

## Literatúra
* 

Pacuvius
Vandenberg Space Force Base

thumb|Satelitná snímka Vandenbergovej základne vesmírnych síl z roku 2020
[thumb|Štart [nosná raketa|rakety Delta IV Heavy zo štartovacieho komplexu 6 na Vandenbergovej základni, 28. august 2013]]

**Vandenberg Space Force Base** (doslova: *Vandenbergova základňa vesmírnych síl*; IATA: **VBG**, ICAO: **KVBG**, FAA LID: **VBG**; do roku 2021 pod názvom **Vandenberg Air Force Base**) je kozmodróm a základňa Vesmírnych síl Spojených štátov (*United States Space Force*) v Kalifornii.

## Vznik
V roku 1958 bola blízko staršej Vandenbergovej vojenskej základne v Kalifornii postavená novšia strelnice, ktorá získala označenie Vandenberg AFB, resp. Vandenberg Air Force Base. Celý komplex má rozlohu asi 400 km2. Je rozdelený na severnú a južnú časť cestou, ktorá smeruje k Tichému oceánu. 

## Využitie
Strelnica sa využíva hlavne na vojenské účely, neskôr sa začala využívať aj pre potreby kozmonautiky. Postavilo sa tu množstvo odpaľovacích rámp s označením SLC-4C, SLC-4W, SLC-3W, SLC-3E, SLC-2W a najmä modernizovaná SLC-6. Z rámp boli vypúšťané rakety Titan, Atlas, Delta 2, rôzne typy družíc (vrátane špionážnych). Mal tu byť tiež realizovaný projekt vojenského laboratória MOL. Z kozmodrómu sa plánovalo vypúšťanie raketoplánov Space Shuttle, po havárii Challengera sa však od toho upustilo. V roku 1994 bol komplex upravený na vypúšťanie ľahkých nosičov LMLV (Athena) firmy Lockheed Corporation. 

## Referencie

## Iné projekty

 
## Externé odkazy
* Oficiálna stránka 

Kategória:Kozmodrómy
Kategória:Letiská v Kalifornii
Kategória:Vesmírne sily Spojených štátov
Vandenberg

**Vandenberg** je holandsko-flámske priezvisko, ktoré znamená "z hôr", "z vrchov", môže byť:

* Adrian Vandenberg, holandský gitarista, ktorý spolupracoval so skupinou Whitesnake  
* Arthur Vandenberg, senátor Spojených štátov
* Hoyt Vandenberg, druhý Chief of Staff Vzdušných síl Spojených štátov
* Vandenberg Air Force Base, letecká základňa a kozmodróm Spojených štátov
* Vandenberg (skupina), holandská hardrocková skupina
* Vandenberg resolution, rezolúcia Kongresu Spojených štátov z roku 1948
* Vandenberg (román), sci-fi román Olivera Langea  z roku 1971, ktorý zobrazuje Spojené štáty pod sovietskou okupáciou.
Laterit

[thumb|right|200px|Lateritická formácia (vrchná tmavohnedá [Vrstva (geológia)|vrstva) nad zvetrávajúcimi bazaltovými tufmi (spodná svetlá vrstva). Lokalita: Vangaindrano, Madagaskar.]]
thumb|200px|Laterit, Izrael
**Laterit** je pomenovanie pre typ pôdy, ktorá vznikla zvetrávaním všetkých typov hornín (okrem vápenca), teda tvorených predovšetkým silikátovými minerálmi, v oblastiach s vlhkým tropickým a subtropickým podnebím. Je červenkastej až hnedej farby prípadne škvrnitý, obsahuje veľké množstvo oxidov a hydroxidov železa, hliníka, titánu, mangánu a ílových minerálov (najmä kaolinitu) a má málo humusu. Železitý laterit môže byť o železo (hematit a goethit) obohatený natoľko, že sa ťaží ako železná ruda. Na niektorých miestach sa ťaží aj pre obsah niklu. Hlinitý laterit, bohatý na zmes gibbsitu a boehmitu, je dôležitou rudou hliníka (bauxit). Laterit môže mať rôzne vlastnosti, býva sypký aj spevnený, ak jeho povrch stvrdne vytvára tzv. krusty. Možno v ňom pozrovať pizolitickcú až konkréciovitú makrostavbu.

Vznik lateritu spôsobuje proces chemického zvetrávania vo vlhkom teplom podnebí (tzv. laterizácie), pri ktorom dochádza k postupnému vylúhovaniu alkalií a alkalických zemín, v pokročilom štádiu aj SiO<sub>2</sub> vplyvom kyslého prostredia, pričom v zvyškovej hornine sa hromadia nerozpustné ióny železa, hliníka, mangánu, titánu a pod. - dochádza k obohateniu rezídua o oxidy príslušných prvkov.

## Výskyt
Slovenské laterity sú väčšinou mladotreťohorného a štvrtohorného veku. Nachádzajú sa v podobe červených kôr ako fosílne zvyšky prikryté inými horninami napríklad vo Vihorlate, Štiavnických vrchoch, Poľane.

## Referencie


### Ďalšie zdroje

## Iné projekty
.

Kategória:Pedológia
Tibet

**Tibet** môže byť:
*historické územie, pozri Tibet (historické územie)
*administratívna jednotka ČĽR, pozri Tibet (autonómna oblasť)
*osoba:
**pseudonym komiksového autora menom Gilbert Gascard
**David Tibet, britský básnik a hudobník
**Kartal Tibet, turecký herec

## Pozri aj
*Tibetská náhorná plošina
*Ústredná tibetská správa (=Tibetská exilová vláda)
Oceánske podnebie

thumb|Oceánske podnebie (Cfb) (Cfc)

**Oceánske podnebie** alebo **morské podnebie** je podnebie oblastí ležiacich spravidla pri pobreží morí a oceánov. Charakterizuje ho malá amplitúda denného a ročného chodu teploty vzduchu, väčšia oblačnosť s dostatkom zrážok po celý rok.

Kategória:Köppenova klasifikácia podnebia
Antipasát

náhľad|Prevládajúce antipasáty znázornené modrými šípkami na mape sveta.
**Antipasát** (zo starogr. ἀντί *anti-* – proti + hol. *passat*, ktoré bolo prevzaté asi zo špan. *viento de pasada* – vietor [priaznivý] na cestu) je pravidelný (spravidla západný) vietor, ktorý vanie opačne ako pasát, teda z tropického do subtropického pásma, vo výškach niekoľkých tisícov metrov nad morom.

## Referencie

Kategória:Vietor
Riečisko

**Riečisko** môže byť: 
*vodou zaplavená časť riečneho koryta, pozri riečne koryto
*riečne koryto
Životná úroveň

**Životná úroveň** je úroveň výživy, odievania, bývania, kultúry, vzdelania, ale aj právo na prácu, dĺžka pracovného času a dovolenky, čistota ovzdušia a vôd atď.; stupeň uspokojovania životných potrieb ľudí a súčasne aj podmienky, za ktorých sa tieto potreby ľudí uspokojujú.

Kategória:Ekonomické ukazovatele
Kategória:Makroekonómia
Kategória:Socioekonomika
Neogotická kaplnka v Mošovciach

thumb|right|Neogotická kaplnka v Mošovciach.
thumb|Pohľad na kaplnku z parku.

**Neogotická kaplnka v Mošovciach** je sakrálna stavba v obci Mošovce, ktorú dali v roku 1911 postaviť Révaiovci.

Horná časť tejto neogotickej stavby plnila funkciu kaplnky, spodná krypty. Fasáda je bohato členená neogotickými prvkami. Kaplnka sa nachádza na západnom výbežku anglického parku pri kaštieli v Mošovciach.

Dnes je v kaplnke umiestnené múzeum remesiel. V jeho expozícii sa nachádzajú nástroje používané pri výrobe známych mošovských výrobkov.

## Pozri aj
* Mošovce
* Mošovský park
* Révaiovci

Kategória:Kaplnky na Slovensku
Kategória:Neogotické stavby na Slovensku
Kategória:Mošovce
Kategória:Múzeá v Žilinskom kraji
Kategória:Architektúra z 1911
Kategória:Stavby v okrese Turčianske Teplice
Majstrovstvá sveta vo futbale 2006 – Kvalifikácia

**Kvalifikácia na Majstrovstvá sveta vo futbale 2006** prebiehala o 14 postupových miest, ktoré mala UEFA k dispozícii. Nemecko ako usporiadateľ postúpilo automaticky, takže o 13 voľných miest bojovalo 51 krajín rozlosovaných do ôsmich skupín, z nich prvé tri mali 7 krajín. Priamy postup si vybojovali víťazi a dva najlepšie tímy na druhých miestach sedemčlenných skupín (štátom zo sedemčlenných skupín boli odrátané body a skóre s posledným mužstvom tabuľky). Ďalších šesť mužstiev, medzi nimi aj slovenská reprezentácia, sa stretlo v baráži o postup na MS a o tri voľné miesta.

Ako prvá sa kvalifikovala Ukrajina, po prvýkrát v nezávislej histórii krajiny. V našej 3. skupine bolo prvé Portugalsko.

:Kategória:Majstrovstvá sveta vo futbale 2006
Northwest Airlines

thumb|right|Označenie vchodu do sídla Northwest Airlines v Eagane v Minnesote

**Northwest Airlines, Inc.** (často skrátene ako **NWA**) bola popredná americká letecká spoločnosť so sídlom v meste Eagan v Minnesote. V roku 2006 boli NWA šiesta najväčšia letecká spoločnosť na svete v počte prepravených cestujúcich. Sú členom aliancie SkyTeam. 29. októbra 2008 došlo k spojeniu spoločnosti s Delta Air Lines. Northwest ďalej pôsobil pod svojím názvom až do úplného dokončenia zlúčenia oboch dopravcov 31. januára 2010.

## História
Spoločnosť bola založená 1. septembra 1926 Lewisom Brittinom pod názvom *Northwest Airways*. Ako ostatné letecké spoločnosti toho času sa spoločnosť sústredila na prepravu pošty. Spoločnosť lietala medzi mestami Minneapolis a Chicago a používali lietadlá Curtiss Oriole. S prepravou osôb začala spoločnosť v roku 1927. 

V roku 1933 zmenila spoločnosť svoj názov na *Northwest Airlines*. Po druhej svetovej vojne začala spoločnosť prevádzkovať lety do Japonska a neskôr aj do iných miest v Ázii. V roku 1949 sa premenovala na *Northwest Orient Airlines* (oficiálnym názvom ale zostal Northwest Airlines). V tomto období spoločnosť zakúpila a lietala na strojoch Boeing 377. NWA je vedúcou spoločnosťou v predpovedaní turbolencií a od roku 1957 poskytuje systém TPAWS (Turbolence Prediction and Warning Services) aj iným leteckým spoločnostiam.

1. októbra 1986 spoločnosť kúpila svojho konkurenta Republic Airlines, spoločnosť tiež zrušila zo svojho názvu označenie *Orient*. V roku 1993 spoločnosť začala spolupracovať s holandskou leteckou spoločnosťou KLM, vytvorila alianciu Wings Alliance.

## Flotila


Obrázok:N362NW-2008-09-13-YVR.jpg|Airbus A320-200
Obrázok:Airbus A330-223 (N855NW).jpg|Airbus A330-200
Obrázok:Northwest Airlines A330-323 (N805NW) landing at London Gatwick Airport.jpg|Airbus A330-300
Obrázok:NWA 747-400 at NRT.jpg|Boeing 747-400
Obrázok:Northwest Airlines Boeing 757-200.jpg|Boeing 757-200
Obrázok:B753.jpg|Boeing 757-300


## Referencie

## Iné projekty

Kategória:Letecké spoločnosti USA
Kategória:Podniky založené v 1926
François Darlan

**Jean Louis Xavier François Darlan** (* 7. august 1881, Nérac - † 24. december 1942, Alžír) bol francúzsky admirál a politik.

## Život
Narodil sa v roku 1881 v Néracu. Zúčastnil sa prvej svetovej vojny. Po vojne bol v roku 1929 povýšený na kontraadmirála a následne v roku 1932 na viceadmirála. V roku 1936 Darlan stál na čele námorného generálneho štábu. V rokoch 1940 až 1942 bol ministrom námorníctva, v rokoch 1941 až 1942 bol ministrom zahraničných vecí a ministrom národnej obrany vo vichystickom režime. Zomrel v roku 1942.

Kategória:Narodenia v 1881
Kategória:Úmrtia v 1942
Kategória:Francúzski politici
Kategória:Francúzske vojenské osobnosti
Kategória:Francúzske osobnosti druhej svetovej vojny
Kategória:Kolaboranti
Kategória:Francúzski admiráli
Kategória:Ministri námorníctva Francúzska
Kategória:Ministri zahraničných vecí Francúzska
Kategória:Ministri obrany Francúzska
Kategória:Nositelia Radu Francisque
Národný park Donau-Auen

**Národný park Donau-Auen** (, doslova "Národný park Dunajské lužné lesy") je národný park v Rakúsku, v blízkosti Bratislavy, ktorý sa rozkladá na rozlohe  vo Viedni a v Dolnom Rakúsku, patrí medzi najväčšie záplavové územia na Dunaji a celistvé mokraďové územie svojho druhu v strednej Európe.

Nachádza sa na území mesta Viedeň (Lobau) a obcí a miest Groß-Enzersdorf, Orth an der Donau, Eckartsau, Engelhartstetten, Hainburg an der Donau, Bad Deutsch-Altenburg, Petronell-Carnuntum, Scharndorf, Haslau-Maria Ellend, Fischamend a Schwechat.

Chráni riečne luhy na toku Dunaja v dĺžke približne  proti smeru toku od sútoku s Moravou.

## Iné projekty

## Externé odkazy
* www.donauauen.at 

Donau-Auen
Kategória:Dunaj
Kategória:Geografia Viedne
Kategória:Geografia Dolného Rakúska
Kategória:Groß-Enzersdorf
Kategória:Orth an der Donau
Kategória:Eckartsau
Kategória:Engelhartstetten
Kategória:Hainburg an der Donau
Kategória:Bad Deutsch-Altenburg
Kategória:Petronell-Carnuntum
Kategória:Scharndorf
Kategória:Haslau-Maria Ellend
Kategória:Fischamend
Kategória:Schwechat
Lobau

right|thumb|Lobau

**Lobau** je záplavové územie na Dunaji na severnej strane rieky vo Viedni a čiastočne v obci Groß-Enzersdorf v Dolnom Rakúsku.

Donauinsel nie je súčasťou Lobau, hoci sa tak niekedy označuje. Samotný Lobau je známy ako rekreačná oblasť. Žije tu mnoho ohrozených druhov, preto je to od roku 1978 chránené územie a od roku 1996 súčasť národného parku Donau-Auen.

## Iné projekty

Kategória:Záplavové územia
Dominion: Storm Over Gift 3

**Dominion: Storm over Gift 3** je počítačová hra žánru RTS vyvinutá firmami ION Storm a 7th Level pre Microsoft Windows. Hra bola vydaná spoločnosťou Eidos Interactive v júni roku 1998.
## Vývoj
Hra bola pôvodne vyvíjaná firmou 7th Level predtým než bola v roku 1997 predaná firme *ION Storm*, ktorá ju následne dokončila v júni nadchádzajúceho roka ako svoj debutový titul.
## Externé odkazy
* Dominion: Storm Over Gift 3 na MobyGames 

Kategória:Strategické počítačové hry
Kategória:Počítačové hry
Kategória:Počítačové hry z 1998
Kategória:Hry pre Windows
Thai Airways International

[thumb|right|Sídlo Thai Airways International v [Bangkoku]]

**Thai Airways International** je národný letecký dopravca Thajska. Operuje z letiska Suvarnabhumi a je zakladajúcim členom Star Alliance. Spoločnosť prevádzkuje najdlhšie komerčné lety bez medzipristátia, zahrňujúc lety z Bangkoku do New Yorku a Los Angeles.

## Flotila
Flotila Thai Airways International k októbru 2009:


Obrázok:Thai Airways aircraft.jpg|Airbus A300-600R
Obrázok:Thai Airways International A330-300 at Taiwan Taoyuan International Airport.jpg|Airbus A330-300
Obrázok:Thai A340.jpg|Airbus A340-500
Obrázok:Thai airways a340-600 hs-tna takeoff arp.jpg|Airbus A340-600
Obrázok:|Boeing 747-400
Obrázok:THAI Boeing 777-200 HS-TJB.JPG|Boeing 777-200


Kategória:Letecké spoločnosti Thajska
Kategória:Podniky založené v 1960
Galwayský záliv

thumb|Poloha Galwayského zálivu v rámci Írska
**Galwayský záliv** (slovenský normovaný názov; ,  alebo Loch Lurgain) je záliv v severovýchodnej časti Atlantického oceánu. Nachádza sa na západnom pobreží Írska, medzi pobrežím grófstva Galway (na severe a východe), grófstva Clare (na juhu) a súostrovím Aranské ostrovy (na západe). S Atlantikom ho spája štyri prielivy: *North Sound* (na spojnici mysu Golam Head a ostrova Inishmore), *Gregory's Sound* (medzi ostrovmi Inishmore a Inishmaan), *Foul Sound* (medzi ostrovmi Inishmaan a Inisheer) a *South Sound* (medzi mysom Doolin Point a ostrovom Inisheer).

V zálive leží niekoľko menších ostrovov, napr. Eddy Island, Mweenish Island, Tawin Island. Pobrežie zálivu je značne členité a pozostávajúce z mnohých menších zátok: Ballyvaughan Bay, Aughnish Bay, Kinvarra Bay na južnom pobreží, Dunbulcaun Bay na východe, Cashla Bay, Greatman's Bay na severnom pobreží. Do zálivu ústia viaceré rieky: Corrib, Dunkellin, Owenboliska.

Na pobreží sa nachádzajú tieto mestá a mestečká: Burren, Galway, Kinvara, Oranmore, Salthill, Spiddal.

## Referencie

## Iné projekty

Kategória:Zálivy v Írsku
Kategória:Zálivy Atlantického oceánu
Pavol Krška

**Pavol Krška** (* 11. máj 1949, Ružomberok – † 10. august 2025, Rudina) bol slovenský hudobný skladateľ vážnej hudby.

## Život
* 1964 – 1970 Konzervatórium v Žiline (hra na klavíri - Danuša Kurková)
* 1970 – 1975 VŠMU v Bratislave (kompozícia - Alexander Moyzes)
* 1976 –  2009 profesor hudobno-teoretických predmetov na Konzervatóriu v Žiline
* v roku 2003 mu bola udelená cena Fra Angelica

## Dielo
### Sólový hlas (hlasy), zbor a orchester
* Konštantín a Metod - malé oratórium pre sóla, zbor, orchester a naratora (1985)
* Requiem pre sóla, dva zbory a organ (orchester) (1989)
* Stabat mater (1990) 
* Omša (1993)
* Staroslovienska omša pre sóla, miešaný zbor, komorný súbor a organ (2013)
* Košickí mučeníci - scénické oratórium pre sóla, zbor, orchester a narátora (2010)
* Cyril a Metod  oratórium pre sóla, zbor (2013)
* Krížová cesta - scénické oratórium pre sóla, zbor a orchester (2017)
* Požehnaná zem (cyklus piesni pre baryton a klavír na texty Jozefa Tótha) (2010)
*Stabat mater  - skladba bola napsána pro vokálně-instrumentální ansámbl Collegium musicale bonum ze Slavkova u Brna

### Sólové hlasy a zbor
* Te Deum (1998)

### Orchester
* Symfónia
* Predohra pre orchester
* Pocta Michalangelovi pre dychové kvinteto a sláčiky

### Koncerty
* Koncert pre bicie nástroje, flautu a orchester
* Koncert pre pozaunu a orchester
* Koncert pre husle a orchester
* Koncert pre kontrabas a orchester 

### Zmiešaný zbor
* 8 zborov na texty sestry Faustíny
* Štyri koledy (1994)
* Zdravas Mária (1998)
* Oslavujte Pána (1998)

### Komorná tvorba
* Sláčikové trio 
* Sonáta pre trombón a klavír
* Sonáta pre klarinet a klavír
* Sonáta pre dva klavíry
* Sonáta pre flautu a klavír
* Kvarteto pre klavír a sláčiky
* Sedem prelúdií pre klavír
* Nálady pre troje huslí
* P.M. pre klavír
* Sonáta pre akordeón
* Prelúdium, chorál a fúga pre akordeón
* Rozhovory pre tri akordeóny
* Fresky pre klavír
* *Brieždenie* pre dve violončelá a klavír

## Externé odkazy
* Hudobné centrum 

Kategória:Slovenskí hudobní skladatelia
Kategória:Absolventi konzervatórií na Slovensku
Kategória:Absolventi Vysokej školy múzických umení
Kategória:Osobnosti z Ružomberka
Reparácia

**Reparácia** môže byť:
*oprava, náprava
*v biológii: nahradenie poškodeného tkaniva menej hodnotným tkanivom, pozri reparácia (biológia)
*v lekárstve: protetická alebo chirurgická úprava orgánového defektu, pozri reparácia (lekárstvo)

**Reparácie** sú v politike náhrada vojnových škôd platená porazenou krajinou, pozri reparácie (vojna)
Brauneckerov palác

thumb|Brauneckerov palac
**Brauneckerov palác** (ľudovo aj **Kettenhaus**, reťazový dom) bol mestský palác v bratislavskej štvrti Vydrica, ktorý bol zbúraný v 70. rokoch 20. storočia. 

Dal si ho postaviť cisársko-kráľovský dvorný radca, barón Anton von Braunecker. Nachádzal sa pod hradným vrchom, mal dve nádvoria. Jeho zbúraním sa bez dokumentácie zničila celá predpokladaná výzdoba miestností prvého poschodia. Fragmenty kamenného portálu sa mali uložiť v mestskom múzeu.

## Literatúra
* 

## Externé odkazy
* Článok na stránke Bratislavských novín

Kategória:Paláce v Bratislave
Kategória:Zaniknuté stavby v Bratislave
Jakub Ručkay

**Jakub Ručkay** (* 18. máj 1984, Piešťany) je bývalý slovenský hokejový útočník, naposledy hrajúci za tím MšHK Žilina.
Do roku 2007 hral za tím ŠHK 37 Piešťany, keď spolu s jeho bratom Henrichom prestúpili do HK Ardo Nitra.
Jeho starším bratom je Henrich Ručkay, hrajúci aktuálne za HC Topoľčany.

V súčasnosti je hlavným trénerom tímu HK TAM Levice.
  

Kategória:Narodenia v 1984
Kategória:Slovenskí hokejisti
Kategória:Súrodenci v ľadovom hokeji
Henrich Ručkay

**Henrich Ručkay** (* 11. február 1983, Piešťany), je slovenský hokejový útočník , hrajúci za tím HC Topoľčany.

Jeho mladším bratom je Jakub Ručkay, tiež hrajúci za ŠHK 37 Piešťany. Do roku 2007 hrávali za prvoligový tým ŠHK 37 Piešťany, odkiaľ prestúpili do tímu HK Ardo Nitra.V roku 2012 sa obaja bratia vrátili späť do ŠHK 37 Piešťany.

## Externé odkazy
* 

Kategória:Slovenskí hokejisti
Kategória:Súrodenci v ľadovom hokeji
Kategória:Osobnosti z Piešťan
Reparácie (vojna)

**Reparácie** alebo **vojnové reparácie** sú peňažné odškodnenie, ktoré platia porazené štáty uznané za vinníka vojny víťazným. Príklad reparácii je Versaillská mierová zmluva, ktorá požadovala, aby Nemecko prijalo plnú zodpovednosť za vypuknutie prvej svetovej vojny, a aby zaplatilo značné vojnové reparácie štátom Dohody (Nemecko muselo splácať 132 miliárd mariek).

Kategória:Politika
Veľmi podrobne o tom píše Robert Lekachman v diele The Age of Keynes. On bol totiž pri rokovaniach v Trianone a aj Bretton Woods. Keynes bol presvedčený, že eminentní negociátori Ll. George, W. Wilson a G. Clemenceau boli na ceste k nespravodlivej zmluve. O Versaillskej zmluve píše v diele Economic Consequences of the Peace. Keynes urobil nové výpočty a 750 miliónov USD malo ísť Belgicku, 4 bilióny USD malo ísť Francúzsku, 2,85 bilióna V. Británii a 1,25 bilióna ostatným spojencom. Bola to zhruba 1/4 toho čo navrhli prezidenti. Bretton Woods bolo úsilie víťazov na jeseň v roku 1944 plánovať povojnový rozvoj. Keynes napísal dielo Tract on Monetary Reform.  Keynes navrhol vznik tzv Interbnational Clearing Union. Definoval jeho 6 úloh. USA však presadili vznik Internation Monetary Fund. Jeho nedokonalosť pociťujeme aj dnes.
Clew Bay

**Clew Bay** (ír. *Cuan Mó*) je záliv v severovýchodnej časti Atlantického oceánu. Nachádza sa na západnom pobreží Írska, na severe, východe a juhu ho obklopuje pevnina grófstva Mayo (na severozápade pevnina polostrova Corraun Peninsula), kým na západe tvorí hranicu spojnica ostrovov Achillbeg Island a Clare Island s mysom Carrickyvegraly Point. 

Severovýchodná časť zálivu nesie názov Newport Bay, juhovýchodná Westport Bay. Pri pobreží východnej časti zálivu sa nachádza veľké množstvo malých ostrovov (najmä Annagh Island, Collan More, Inishbee, Inishgort, Inishlyre, Inishoo, Inishturk, Island More a iné), ktoré predstavujú morom zaliate drumliny. Do zálivu sa vlievajú rieky Bunowen, Crumpaun, Eriff. 

Na pobreží zálivu ležia tieto obce a mestečká: Dooghbeg, Kilmeena, Mulrany, Newport, Rosturk, Westport, Westport Quay.

Kategória:Zálivy v Írsku
Kategória:Zálivy Atlantického oceánu
Sligo Bay

320px|thumb|right|Poloha zálivu Sligo Bay
**Sligo Bay** je záliv v severovýchodnej časti Atlantického oceánu. Nachádza sa na severozápadnom pobreží Írska. Zo severu, východu a juhu ho obklopuje pevnina grófstva Sligo, na západe je otvorený do Atlantiku. Severovýchodná časť zálivu sa nazýva Drumcliff Bay, východná Sligo Harbour a juhovýchodná Ballysadare Bay.

Pobrežie zálivu je značne členité a zahŕňa niekoľko ostrovov, z nich najväčšie sú Coney Island, Maguins Island a Oyster Island. Do zálivu ústia rieky Ballysadare, Drumcliff a Garavogue.

Na pobreží zálivu leží mesto Sligo a obce Ballysadare, Carney, Drumcliff, Raghly, Rosses Point a Strandhill.

Kategória:Zálivy v Írsku
Kategória:Zálivy Atlantického oceánu
Prosopagnózia

**Prosopagnózia** (lat. prosopagnosia) je neschopnosť človeka zapamätať si tváre ľudí v súvislosti s ich menami. Schopnosť rozoznávať ostatné objekty je relatívne nedotknutá. Tento pojem sa používa v súvislosti s poškodením mozgu, ale môže ísť aj o vrodenú poruchu.

Kategória:Videnie
Kategória:Neurologické choroby
Canon

**Canon** môže byť:
*názov japonského podniku, pozri Canon (spoločnosť)
*trojcicero
*sídlo v USA, pozri Canon (Georgia)

## Pozri aj
*kánon
Achill Sound

**Achill Sound** môže byť:

*obec v Írsku, pozri Achill Sound (obec)
*prieliv v Írsku, pozri Achill Sound (prieliv)
Achill Sound (prieliv)

**Achill Sound** (ír. *Gob an Choire*) je prieliv na západnom pobreží Írska. Oddeľuje ostrov Achill Island od materskej pevniny, konkrétne od polostrova Corraun Peninsula. Zároveň spája zálivy Clew Bay na juhovýchode a Blacksod Bay na severozápade a prebieha v severojužnom smere.

Na brehu prielivu ležia obce Achill Sound a Cloughmore, prieliv premosťuje most na ceste R319 (spojnica obcí Mulrany a Keel), ktorý spája pevninu s ostrovom. Dosahuje šírku 600 - 1&nbsp;400 metrov.

Kategória:Prielivy v Írsku
Saab 96

**Saab 96** je švédsky osobný automobil, ktorý r. 1956 ho navrhol švédsky návrhár Carl Sixten Andersson - SASON (1912 – 1967). SAAB 96 (1960 – 1967) mal dvojtaktný trojvalcový motor s trojitým karburátorom. SAAB 96 V4 (1967 – 1980) mal štvortaktný vidlicový motor (Ford Taunus) s objemom 1 498 ccm.

V porovnaní so svojím predchodcom Saab 93 sa model 96 vyznačoval väčším a ľahšie dostupným úložným priestorom a väčším zadným oknom. Predná časť bola predĺžená pri modeloch z roku 1965, v rámci prípravy na nový motor, a chladič bol umiestnený pred motor. 

Pri modeloch z roku 1968 sa predné aj zadné okná mierne zväčšili.

## Saab 96 v relly
[náhľad|Saab 96 (vľavo) a [Volvo Amazon (vpravo) sa zoradia na preteky.]]
Saab 96 najslávnejšie jazdil Erik Carlsson na mnohých medzinárodných rally. Jeho najznámejšie úspechy boli najprv na RAC Rally 1960, 1961, 1962 a  rally Monte Carlo 1962 a 1963. Práve tieto po sebe idúce víťazstvá na najvyššej úrovni dostali Saab 96  a vybudovali si jeho povesť spoľahlivosti a húževnatosti. Carlsson súťažil aj na East African Safari Rally. So autom Saab 96 sú spájané aj známe relly mená ako Simo Lampinen, Per Eklund, Pat Moss-Carlsson, Tom Trana, Stig Blomqvist a Carl Orrenius. 

## Iné projekty

## Externé odkazy
* www.mysaab.yw.sk


96
Kategória:Automobily nižšej strednej triedy
Saab 99

**Saab 99** je automobil strednej triedy, ktorý sa vyrábal v rokoch 19681984. Prvé tvary pripravovaného modelu navrhol už roku 1959 Carl Sixten Andersson. Vyrábaný bol v závodoch vo Fínsku a Švédsku.

Synonymom Saabu sa stal štvorvalcový radový motor. V roku 1978 sa Saab preslávil preplňovaním pomocou turbodúchadla. Saab 99 bol tretím automobilom na svete, ktorý bol sériovo vybavený turbodúchadlom. Saab 99 Turbo bol tiež prvým automobilom v histórii, ktorý zvíťazil na rally s preplňovaným motorom. Za volantom vtedy v roku 1979 sedel jazdec Stig Blomqvist.

Saab 99 bol prvýkrát uvedený 22. novembra 1967. Celkovo bolo vyrobených 588 643 automobilov Saab 99; vrátane Saabu 90 je to celkovo 614 003 automobilov.

thumb|250px|Saab 99 Turbo

## Výkonové štatistiky
***Saab 99E 1.85 l** 95&nbsp;hp/DIN. Zrýchlenie 0–100&nbsp;km/h 14,6 s; Maximálna rýchlosť 161,5&nbsp;km/h.
***Saab 99 EMS** 118&nbsp;hp/DIN. Zrýchlenie 0–100&nbsp;km/h 11,6 s, 0–160&nbsp;km/h 41,0 s; Maximálna rýchlosť 175,6&nbsp;km/h.
***Saab 99 Turbo** 145&nbsp;hp/DIN. Zrýchlenie 0–100&nbsp;km/h 9,2 s, 0–160&nbsp;km/h 26,2 s; Maximálna rýchlosť 196,7&nbsp;km/h.

## Účasť vo WRC
:

## Produkcia

## Referencie

## Iné projekty

99
Kategória:Automobily strednej triedy
Kategória:Rely automobily
Kategória:Sedany
Kategória:Hatchbacky
Kategória:Kupé
Kategória:Športové sedany
Kategória:Automobily s predným náhonom
Quake Mission Pack 1: Scourge of Armagon

**Quake Mission Pack #1: Scourge of Armagon** bol prvým oficiálne vydaním rozšírením akčnej počítačovej hry Quake od firmy id Software. Rozšírenie bolo vyvyinuté firmou Hypnotic Interactive, ktorá sa neskôr premenovala na Ritual Entertainment. Rozšírenie obsahovalo 15 nových misií určených pre singleplayer, jednu novú multiplayerovú lokáciu, ako aj trojicu nových nepriateľov, niekoľko zbraní a vylepšení.
## Nový herný obsah
### Noví nepriateľia
#### Nové monštrá
* Centroid
* Gremlin
* Spike Mine
#### Noví [[Boss (počítačová hra)|bossovia]]
* Armagon
### Nové zbrane
* Mjolnir
* Laserový kanón
* Mínomet
## Pozri aj
* Quake
* Quake Mission Pack 2: Dissolution of Eternity
## Referencie

## Externé odkazy
* Quake Mission Pack 1: Scourge of Armagon  na MobyGames

Kategória:Quake
Kategória:Akčné počítačové hry a videohry
Kategória:First-person shooter
Kategória:Počítačové hry
Saab 95

right|thumb|Saab 95

**SAAB 95** (1959-1970) je verzia kombi odvodená od typu 93.

R. 1967- bol zavedený motor V4 pôvodne vyvinutý pre Ford Taunus.

## Iné projekty

95
Kategória:Automobily nižšej strednej triedy
Saab 92

[náhľad|Saab 92 z roku [1955]]
**Saab 92** bol prvý sériovo vyrábaný automobil automobilky Saab (1949-1956). Má trojvalcový dvojtaktný motor 890 ccm. Prístup do batožinového priestoru umožňuje sklopenie zadných sedadiel, pretože typ 92 nemá zadnú kapotu.

## Iné projekty

92
Kategória:Automobily nižšej strednej triedy
Lucius Accius

**Lucius Accius** (170 pred Kr., Pisaurum – † 86 pred Kr.) alebo **Lucius Attius** bol rímsky autor tragédií a vzdelanec. Autor niekoľkých odborných pojednaní.

## Život
Accius sa narodil v Pisaure v Umbrii (dnes Pesaro) ako syn prepustenca. Začal tvoriť okolo roku 140 pred Kr., od roku 120 pred Kr. bol významným členom kolégia básnikov (*collegium poetarum*). Jeho dátum smrti je neistý, ale dožil sa vysokého veku, pretože Cicero, ktorý sa narodil roku 106 pred Kr., spomína, že s ním viedol rozhovor o literatúre.

Podľa dochovaných anekdot bol na staré kolená Accius vážený ale márnomyseľný starec. Údajne požadoval, aby mu v sídle kolégia bola vztýčená kolosálna socha, hoci sám bol drobnej postavy. S Acciom sa spája aj úslovie *oderint dum metuant* (Nech ma nenávidia, len nech sa ma boja), ktoré s obľubou používal cisár Caligula.

## Dielo
### Dráma
Lucius Accius sa preslávil ako autor početných dramatických diel. Zachovali sa názvy a zlomky o rozsahu asi 700 veršov z približne 50 tragédii. Vytvoril tiež dve praetexty: *Brutus*, ktorá sa zaoberala vyhnaním Tarquinia Superba z Ríma a založením republiky, a *Decius* (tiež nazývaná *Aeneadae*), ktorá pojednávala o obeti Publia Decia Musa v Bitke pri Sentine (295 pred Kr.).

Väčšina z jeho tvorby bola napodobením alebo voľným prekladom gréckych tragikov, obzvlášť Aischyla, Euripida a Sofokla. Acciovou obľúbenou témou bola Trójska vojna a osud potomkov Pelopa. Najstaršia z jeho hier bola pravdepodobne tragédia *Atreus*.

U Accia oceňovali antickí kritici silu a živelnosť jazyka a čistotu myšlienok. Jeho súčasník, satirik Lucilius, si ho doberal pre vznešený štýl.

### Vedecké práce
Accius sa pokúšal presadiť niektoré zmeny v zapisovaní latinského jazyka a jeho gramatike tak, aby písaná podoba jazyka vernejšie zodpovedala jeho výslovnosti. Z navrhovaných zmien sa uchytili len niektoré. Z doby, kedy Accius tvoril, je napríklad doložené písanie dvojitých samohlások (*aa*) s významom dlhej samohlásky (*á*), aj keď sa od takéhoto zápisu neskôr upustilo.

**Didascalica* (Didaktické návody) – najmenej 9 kníh, ktoré sa nezachovali. Accius sa v nich zaoberal latinským jazykom. Práve v ňom vystúpil s ortografickými zmenami v latinčine. Boli písané zmesou prózy a poézie.
**Pragmatica* (Právnické pokyny) – dochoval sa z nich jediný trochejský septenár. Obsahom mohli byť literárno-teoretické otázky.
**Praxidicus* (Praktické rady) – pravdepodobne práca venovaná roľníctvu.

### Menšie diela
**Sotadicorum liber* (Kniha sotádejských veršov) – básne v sotádejskom verši vydal aj Ennius, čo naznačuje Acciovu snahu byť pokračovateľom veľkého básnika.
**Annales* (Anály) – opäť dielo, ktoré sa svojim názvom odvoláva na Ennia. Na rozdiel od jeho *Annales*, ktoré boli historickým dielom, Acciova skladba predstavovala skôr veršovaný kalendár pojednávajúci o významných sviatkoch a prírodných javoch. Básnické dielo pozostávalo z najmenej 27 kníh písaných v hexametri.
**Parerga* (Vedľajšie dielo) – báseň s roľníckou tematikou podľa vzoru Hesioda. Zložená v jambických senároch.

## Referencie

## Zdroje
* 

Kategória:Dramatici starovekého Ríma
Kategória:Osobnosti z Pesara
Saab 93

náhľad|Saab 93
**Saab 93** je osobný trojdverový automobil vyrábaný v rokoch 1956-1963. Motor zhodný s typmi 92,95,96.

## Iné projekty

93
Kategória:Automobily nižšej strednej triedy
Giovanni Battista Re

**Giovanni Battista kardinál Re** (* 30. január 1934, Borno, Taliansko) je taliansky rímskokatolícky arcibiskup, kardinál, emeritný prefekt Kongregácie pre biskupov, emeritný prezident Pápežskej komisie pre Latinskú Ameriku a dekan kardinálskeho kolégia. 

## Biografia
Študoval v seminári v Brescii, v tomto meste tiež prijal 3. marca 1957 kňazské svätenie. Neskôr študoval kánonické právo na Pápežskej univerzite Gregoriana a pripravoval sa na diplomatickú dráhu na Pápežskej cirkevnej akadémii. Na začiatku 60. rokov pôsobil ako duchovný a prednášajúci v seminári v Brescii, od júla 1964 začal diplomatickú službu u Apoštolskej stolice. Bol sekretárom na nunciaturách v Paname a Iráne. V roku 1971 sa vrátil do Vatikánu a pracoval ako sekretár kardinála Giovanniho Benelli.

Dňa 9. októbra 1987 bol menovaný sekretárom Kongregácie pre biskupov, biskupské svätenie prijal z rúk pápeža Jána Pavla II. 7. novembra 1987. Dňa 12. decembra bol menovaný substituom v štátnom sekretariáte (v sekcii všeobecných záležitostí). Od 16. septembra 2000 plnil funkciu prefekta Kongregácie pre biskupov aj predsedu Pápežskej komisie pre Latinskú Ameriku. 21. februára 2001 ho pápež Ján Pavol II. menoval kardinálom. Po dovŕšení kánonického veku rezignoval na svoje funkcie 30. júna 2010.

Dňa 10. júna 2017 a stal vicedekanom Kardinálskeho kolégia. Dňa 18. januára 2020 pápež František schválil jeho voľbu za nového dekana Kardinálskeho kolégia, ktorým bol do 21. decembra 2019 kardinál Angelo Sodano. Touto voľbou mu prináleží aj titulárny chrám v Ostii. 

## Pozri aj
* Zoznam žijúcich kardinálov
* Zoznam kardinálov vymenovaných Jánom Pavlom II.

## Iné projekty

## Externé odkazy
* Biografické heslo na catholic-hierarchy.org 
* Profil v biografickom slovníku kardinálov od Salvadora Mirandu 

## Zdroj

Kategória:Talianski kardináli
Kategória:Vatikánske osobnosti
Kategória:Vatikánski diplomati
Kategória:Rytieri veľkokríža Radu za zásluhy Talianskej republiky
Kategória:Prefekti Dikastéria pre biskupov
Kategória:Nositelia Záslužného radu Maďarskej republiky
Justičný palác (Bratislava)

**Justičný palác** je komplex v Bratislave na Záhradníckej ulici, v ktorom sídli Krajský súd v Bratislave a Mestský súd Bratislava I, ktorý vybavuje trestnoprávnu agendu pre celú Bratislavu. V minulosti slúžil ako väznica. Autormi projektu budovy sú slovenskí architekti Alexander Skutecký a Vojtech Holesch.

O jeho výstavbe bolo rozhodnuté v 20. rokoch 20. storočia, keďže stará väznica z roku 1844 stále chátrala. Výstavba sa začala 29. decembra 1930, výstavba väznice sa však oneskorila. Do užívania na účely vyšetrovacej väzby bola odovzdaná v decembri 1936, na účely zadržaných a obvinených osôb 15. januára 1937. 

Väznica bola postavená podľa pensylvánsko-panoptického vzoru, čo znamená, že chodby na jej všetkých troch poschodiach sú orientované z kruhovej centrály lúčovito do kríža k celám. Pôvodne mala kapacitu 300 osôb, dnes je to 644 osôb.

## Architektúra
Symetrická monumentálna stavba má tri približne rovnako dlhé dvojtraktové krídla. Pred hlavným krídlom je predsadený mohutný rizalit, v ktorom sú umiestnené centrálne vstupné priestory a pojednávacie miestnosti. Do nádvoria je vsadená budova väznice v tvare kríža s trojtraktovými ramenami. Súčasťou bočných krídel paláca sú aj dve obytné budovy. Monumentalizmus v duchu dobových klasicistických tendencií sa okrem pôdorysu prejavuje aj na stvárnení fasád s priebežnými medziokennými piliermi, rímsami a vysokým soklom obloženým travertínom. Stavba je typickým príkladom architektúry tradične chápaných verejných inštitúcií.

## Referencie

## Externé odkazy
* Ústav na výkon väzby Bratislava 

Kategória:Stavby v Bratislave
Kategória:Paláce v Bratislave
Kategória:Architektúra z 1936
Dubailand

right|thumb|Dubailand sales center. Marec 2006
**Dubailand** je názov v budúcnosti údajne najväčšieho zábavného parku na svete. Zaberá rozsiahlu plochu južne od Dubaja. V máji 2009 boli všetky stavebné činnosti na projekte zastavené.

## Najvýznamnejšie atrakcie
* *Kids City* - detské mesto s atrakciami pre menšie deti
* *Dubai Snowdome* - krytá lyžiarska zjazdovka v púšti
* *Tiger Woods Dubai* - špičkový golfový rezort od známeho hráča golfu Tigera Woodsa
* *Mall of Arabia* - nákupné stredisko s ambíciou nahradiť najväčšie podobné centrum Dubai Mall
* *Dubai Autodrome* - pretekárska dráha, vhodná aj pre Formulu 1
* *Dino park* - tematický park s realistickými robotmi v podobe dinosaurov
* *Great Dubai Wheel* - projekt veľkého dubajského ruského kolesa vysokého 185 metrov, s výhľadom na panorámu Dubaja. Očakávalo sa, že po dobudovaní v roku 2009 navštívi Great Dubai Wheel ročne 2 milióny turistov.
Stavba väčšiny týchto atrakcií bola v dôsledku celosvetovej ekonomickej krízy odložená.

K projektom zameraným na zábavu sa však majú pripojiť aj niektoré výskumné strediská, napríklad Stredisko pre kultúru a vedu islamského sveta, Astrolab Resort, ktorý záujemcom predstaví vedu v období zlatého veku islamu, alebo Legends, ktorý zábavnou formou zoznámi návštevníkov s tradičnou arabskou kultúrou.

Jadro Dubailandu má tvoriť Al Bawadi, centrálny bulvár s početnými hotelmi. Významnou súčasťou bude aj Dubai Sports city.

Kategória:Dubaj (mesto)
Kategória:Zábavné parky v Dubaji
Palác kniežaťa Rohana

**Palác kniežaťa Rohana** bol palác v bývalej bratislavskej štvrti Vydrica, ktorá bola zbúraná koncom 60. a začiatkom 70. rokov 20. storočia.

Postavený bol v 19. storočí pri vyústení Malej Vydrice do Rybného námestia. Neskôr v paláci sídlilo konzervatórium.

## Externé odkazy
* Po vojne získala Vydrica pochybnú povesť
* Vydrica nebývala len štvrťou chudobných

Kategória:Paláce v Bratislave
Kategória:Zaniknuté stavby v Bratislave
Justičný palác

**Justičný palác** môže byť:
* monumentálna budova (najmä z konca 19. a začiatku 20. storočia), ktorá je sídlom súdov, ministerstiev spravodlivosti a iných justičných úradov
* konkrétne napríklad:
** Justičný palác (Bratislava)
** Justičný palác (Nitra)
** Justičný palác (Viedeň)
** Justičný palác (Rím)
** Justičný palác (Paríž)
** Justičný palác (Brusel)
** Justičný palác (Mníchov)
** Justičný palác (Norimberg)
Palác

**Palác** môže byť:
*obytná, hlavná budova stredovekého hradu prípadne stredovekej pevnosti, pozri palác (hrad)
*v staroveku a novoveku: reprezentatívna budova šľachtica či mešťana najmä v meste, prenesene aj verejná reprezentatívna budova, pozri palác (reprezentatívna budova)
*v staroveku v palácovom hospodárstve: sídlo panovníka, pozri pod palácové hospodárstvo
Letecká bomba

[náhľad|vpravo|5 tonová britská bomba [Tall Boy, používaná cez druhú svetovú vojnu]]

**Letecká bomba** je druh leteckej munície dopravovaný do priestoru cieľa lietadlom a na cieľ zhadzovaný voľným pádom po odhodení z lietadla.

Letecké bomby patria k najúčinnejším bojovým prostriedkom vôbec. Sú určené pre ničenie všetkých druhov pozemných a námorných cieľov, od cieľov bodových až po ciele veľkorozmerné, od živej sily až po zodolnené železobetónové objekty, opevnenia, i ciele ukryté pod zemským povrchom či pod vodnou hladinou. Okrem úloh priameho ničenia môžu letecké bomby plniť aj mnoho iných úloh spojených s bojovou činnosťou. Veľkému množstvu úloh zodpovedá aj veľké množstvo druhov a typov leteckých bômb. Najmenšie letecké bomby majú hmotnosť menej než jeden kilogram, hmotnosť najväčších leteckých bômb presahuje desať ton. 

Letecké bomby sa na bombardovacom lietadle umiestňujú do osobitného konštrukčného prvku - **[[bombovnica|bombovnice]]** - čo je priestor v trupe alebo v krídle lietadla, vybavený zariadeniami pre zavesenie a odhodenie leteckej bomby a zariadeniami na odistenie leteckých bombových zapaľovačov a vybavený dverami. Druhou možnosťou je zavesenie leteckej bomby pod krídlo alebo pod trup lietadla na **[[bombový závesník]]**. Bombový závesník tiež obsahuje zariadenie pre zavesenie a odhodenie leteckej bomby a zariadenie pre odistenie leteckého bombového zapaľovača. Bomby menšej hmotnosti sa môžu na krídlo alebo trup zavesiť aj prostredníctvom mnohozámkového nosníku - je to nosník, na ktorom je niekoľko zariadení pre zavesenie leteckých bômb. Tak je možné lepšie využiť nosnosť lietadla.

Letecká bomba má približne kvapkovitý alebo valcovitý tvar a na konci trupu je vybavená pevnými aerodynamickými stabilizátormi. Skutočný tvar leteckej bomby je u každého typu odlišný a je daný jej určením a spôsobom umiestnenia na lietadlo.

Moderné letecké bomby môžu byť vybavené prostriedkami pre zvýšenie rýchlosti leteckej bomby (napríklad raketovým motorom), prostriedkami pre riadenie vztlaku a aerodynamického odporu (napríklad krídla a brzdiace zariadenia) a prostriedkami pre korekciu dráhy letu k cieľu (rôzne druhy riadiacich systémov a kormidiel).

## Rozdelenie leteckých bômb
[náhľad|vpravo|Explózia leteckej bomby zvrhnutej na lietadlovú loď [USS Enterprise (CV-6)|USS Enterprise japonským lietadlom]]
Letecké bomby sa delia rovnako ako iné druhy munície na letecké bomby základného určenia, pomocného určenia a špeciálneho určenia.

### Letecké bomby základného určenia
* trhavé
** aerosólové, s objemovým výbuchom 
* trieštivé
* trieštivo-trhavé
* priebojné
** protilodné
** protibetónové
** pre ničenie letiskových dráh
* protitankové
* protiponorkové
* zápalné
** zápalné nádrže
* kontajnerové
** skriňové
** zväzkové
* Nukleárne ("atómové")
** výbušné - štiepne a fúzne
** rádiologické ("špinavá bomba")
* chemické
* biologické

Všetky letecké bomby základného určenia môžu byť vyhotovené ako brzdené alebo i riadené.

### Letecké bomby pomocného určenia
* osvetľovacie
* navigačné
* dymové

### Letecké bomby špeciálneho určenia
* foto-zábleskové
* cvičné
* agitačné

## Iné projekty

Kategória:Letecké bomby
Alapajevsk

thumb|Alapajevsk
**Alapajevsk** () je mesto vo Sverdlovskej oblasti v Rusku. Nachádza sa na rieke Nejva (prítok rieky Ob) a Alapajcha. Počet obyvateľov je 37 848 (2015).

Alapajevsk je jedno z najstarších centier železiarskej metalurgie na Urale, s prvým závodom postaveným v roku 1704. Mesto samotné bolo oficiálne založené v roku 1781. Je známe svojimi pozemnými baňami, a početnými podnikmi, ale posledný metalurgický závod tu bol zatvorený na počiatku 90. rokov 20. storočia. Nachádza sa tu najväčší detský domov na Urale.

Piotr Iľjič Čajkovskij strávil časť svojho detstva práve v tomto meste. V júli 1918 tu boľševici zavraždili veľkokňažnú Alžbetu Fiodorovnu a jej tajomníčku, mníšku Varvaru Jakovlevovú, veľkokniežatá Michajloviča, Ivan Konstantinoviča, Konstantina Konstantinoviča, Igora Konstantinoviča, knieža Vladimira Pavloviča Paleia a 
tajomníka Sergeja Michajloviča, Fiodora Remeza.

## Počet obyvateľov
Vývoj počtu obyvateľov:

ImageSize = width:250 height:80
PlotArea = width:200 height:50 left:35 bottom:20
AlignBars = Justify
DateFormat = yyyy
Period = from:0 till:60000
TimeAxis = orientation:horizontal
ScaleMajor = unit:year increment:20000 start:0
PlotData=
  color:red width:10
  bar:1966 from:start till:49000 text:                                   49 000
  bar:1989 from:start till:50060 text:                                   50 060
  bar:2002 from:start till:44263 text:                                   44 263
  bar:2010 from:start till:44464 text:                                   44 464


## Iné projekty

## Externé odkazy
* Oficiálna stránka 
* Alapajevsk na ''mojgorod.ru''
* Alapajevský detský domov 

Kategória:Mestá a osady vo Sverdlovskej oblasti